Om met vuur te speel | SkalkSkryf
Onvergeetlike Pratchett »
September 16, 2011 deur Louwie
Op vriend Koos se plot was daar die huis. Vriend Koos vehuur die huis aan, wat hy noem; `n lot damduikers. Aanvanklik trek `n `n pa, ma, seun en dogter in. Na een maand trek twee susters met kinders en hulle boyfriends , asook die ma van die lot in. `n Totaal van 11 mense bewoon `n huis met twee slaapkamers.
Die rioolstelsel kan nie al die uitwerpsels hanteer nie en Koos is knaend besig om verstopte dreinpype oop te maak want, sê Koos, die donners gooi hulle koekdoeke, kondome, dooie katte en wat nog alles in die toilet af.
Vriend Koos strip sy moer en jaag almal weg behalwe die oorspronklike damduiker huurders; ma pa, seun en dogter. Die meisiekindkind is nog nie oud genoeg om skool te gaan nie en bly dus by ma by die huis. En wat `n kind is sy nie. Vat nie twak van niemand nie. As sy praat spring ouboet en maak soos sy sê en so ook die ander huurders op die plot se kinders. Sy besluit wat hulle gaan speel, wanneer hulle gaan speel en wie wat gaan doen as hulle speel. Tot die hond moet doen wat sy sê.
Maar sy saai ook verwoesting so ver sy gaan. Hoenderneste word geplunder en eiers stukkend gegooi, hekke word oopgemaak en skape loop in blomtuin, groentetuin en voorhuis. Wasgoed word vir brekvis opgevreet en wagter vang hoenders dat jy net sien vere trek.
En toe gaan speel sy met vuurhoutjies in die huis:
Al wat hulle oor het is die klere aan hulle lyf. Niks, maar niks kon gered word nie.
Koos se skade, ten minste R300,000
Is sy `n bose kind? Nee, sy is `n kind. Woellig en koppig dalk ja. Domminerend of net `n strek leiertjie? Nuuskierig en ondesoekend beslis. Miskien kort sy net `n ma wat sterker leiding gee. Maar Koos se damduikers is nie te slim nie. Wat van die kind gaan word kan mens net wonder. `n Brandstigter van formaat, of dalk iemand wat vol vuur en drif dinge laat gebeur?
Posted in Uncategorized | Tagged Skade, Vuur | 9 Kommentaar
op September 16, 2011 at 4:03 nm Son
Wat se kans het die arme kind!?
op September 16, 2011 at 8:26 nm Joh
Ongelooflike verwoesting. Die arme mense het min genoeg gehad, nou't hulle absoluut niks. En arme Koos is 'n deel van sy inkomste en bates kwyt.
op September 17, 2011 at 5:06 nm Louwie
Son, ek het maar `n baie sagte plekkie vir meisiekinders (groot en klein 😀 )
daarom kan ek maar net hoop en bid die kind sal wel wees eendag, ten spyte van waar sy vandaan kom.
op September 17, 2011 at 5:10 nm Louwie
Is so Joh, die ouens het min gehad en nou het hulle niks.
Koos glo nie aan verseker nie (hulle steel net jou geld, seg die man) en nou het hy nie geld om die huis te herbou nie. Vir `n ou wat afgetree het om van sy huurgeld te kan leef is dit soos `n skop op `n plek waar dit baie seer maak.
op September 18, 2011 at 6:30 nm Slakkelak
Siestog, arme mense. My huis het laasjaar afgebrand, maar ons vuurhoutjie het van Bo gekom. Ek weet hoe dit voel, ek het nie versekering gehad nie.
So 'n kind kort 'n streng leier om haar te vorm, want lyk my sy vorm nou haarself en dan groei net wildelote.
op September 19, 2011 at 2:09 nm demoerin
Nie boos nie, nee….ek dink ook net sy kort bietjie rigting.
Ai, arme Koos.
op September 23, 2011 at 12:04 nm Andrew
Holy crap. Ek voel rerig jammer vir Koos. Dis nou die tweede gebeurtenis in 'n paar dae wat my diep tref en my laat besef hoe 'n klein ou gebeurtenissie my huis inbraak was. Die eerste was 'n dokumentere program wat ek gesien het op Al Jazeera oor verkragtings in die Kongo. Fokkit maar mense kry swaar.
As daar 'n god is, is hy 'n kliniese psigopaat met geen medelye nie, geen gewete nie en geen berou vir die fokop wat hy geskep het nie.
op September 23, 2011 at 5:41 nm Louwie
Slakkelak, nou wat het gebeur. Weerlig neem ek aan? Grasdak huis?
Dit moet erg wees om te staan en kyk hoe alles wat jy het in vlamme opgaan. Ek weet nie hoe hanteer en oorleef mens so iets nie.
op September 23, 2011 at 5:59 nm Louwie
Andrew, mense kry swaar, het nog altyd swaar gekry, sommige net meer as ander.
Iewers hier het ek ook al tot dieselfde gevolgtrekking as jy gekom, miskien nie heeltemal so kras nie, maar ja, daar is iewers `n groot fout.
Die probleem, sê ek altyd, is dat `n spook nie kaalvoet in die reën kan loop nie, en dat `n spook deur mure kan loop.
As die spook/gees nou wil weet hoe dit voel om kaalvoet in die reën te loop en sy kop teen `n muur wil stamp of om seks te hê, en hy kan `n ding skep waardeur hy dit alles kan beleef, dan is daar eendag `n moerse big bang en nou k*k ons af vir `n baie kort tydjie ter wille van …